**Karl VIII** (kalt *Charles VIII l'Affable*; født 30. juni 1470 i Château de Amboise i Frankrike, død 7. april 1498 samme sted) var konge av Frankrike fra 1483 til sin død.

Liv og virke
------------

### Bakgrunn

Han var sønn av kong Ludvig XI og dennes andre hustru  Charlotte av Savoia. Hans gudforeldre var Charles II de Bourbon, Jeanne de Valois, hertuginne de Bourbon og tenåringen Edward av Westminster, sønn av kong Henrik VI av England som hadde levd i Frankrike etter avsettelsen av hans far ved Edvard IV.

Som barn var han av svak helse.

### Konge

Han etterfulgte faren på tronen den 30. august 1483. Han var da 13 år gammel. Hans eldre søster Anne av Frankrike fungerte som riksforstander sammen med sin ektefelle Peter II, hertug av Bourbon, inntil 1491, da den unge kongen fylte 21 år. Under Annes forstandertid gjorde adelsmennene opprør mot den kongelige sentraliseringsinnsatsen i en konflikt kjent som Den gale krigen, eller på fransk «la Guerre folle» (1485–1488). Denne krigen resulterte i en seier for den kongelige regjeringen.

Karl ble gift med Anna av Bretagne i 1491.

Hans krigføring i Italia for å underlegge seg fyrstedømmet Milano, etterlot Frankrike i dyp gjeld. Men en positiv følge av den samme krigen var at franske intellektuelle fikk kjennskap til og ble påvirket av den italienske renessansen.

Karl var den siste arvingen av sitt hus. Da han døde i 1498, gikk den franske kronen derfor over til fetteren hans, som hadde vært hertug av Orleáns inntil han ble kronet som Ludvig XII.

Ludvig Holberg skriver i *Baron Ludvig Holbergs Geographie eller Jordbeskrivelse. D. 1*, som ble utgitt i København i 1759, at Karl VIII døde på slottet i Amboise i Orléans etter å ha blitt truffet av en ball «da han bivaanede et Lystspill». Ifølge tennishistorikeren Heiner Gillmeister døde Karl VIII imidlertid etter å ha stanget hodet i en dørkarm på vei til slottets tennisbane, der han ville vise Anna av Bretagne en tenniskamp.

Etter Karls død giftet enken hans seg med Ludvig XII.

Referanser
----------

1. 1 2 3   Kindred Britain[Hentet fra Wikidata]
2. ↑  Desormeaux, Joseph-Louis Ripault (1776). *Histoire de la maison de Bourbon, Tome II*. Paris: Imprimerie royale. s. 249. Besøkt 24. november 2013.
3. 1 2  Paul Murray Kendall, *Louis XI: The Universal Spider* (New York: W. W. Norton & Company, 1971), p. 373-374.
4. ↑  Stella Fletcher, *The Longman Companion to Renaissance Europe, 1390-1530*, (Routledge, 1999), 76.
5. ↑  «Den III. B. om Frankerige. I. Kap. om Orleans». *Baron Ludvig Holbergs Geographie eller Jordbeskrivelse* **(norsk)**. Nasjonalbiblioteket. s. 212. Besøkt 21. desember 2017.
6. ↑  Gillmeister, Heiner (1. oktober 1998). *Tennis:Cultural History* **(engelsk)**. A&C Black. s. 21. ISBN 9780718501952.

Eksterne lenker
---------------

* (en) Charles VIII of France – kategori av bilder, video eller lyd på Commons Rediger på Wikidata
* (en) Karl VIII av Frankrike hos The Peerage Rediger på Wikidata


|  |  |  |
| --- | --- | --- |
| Forgjenger:**Ludvig XI** | **Konge av Frankrike**(1483–1498) | Etterfølger:**Ludvig XII** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Geni **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** HDS **·** ICCU **·** BNE
 |